title: A Tanács 96/22/EK irányelve (1996. április 29.) az egyes hormon- vagy tireosztatikus hatású anyagoknak és a ß-agonistáknak az állattenyésztésben történő felhasználására vonatkozó tilalomról, valamint a 81/602/EGK, 88/146/EGK és 88/299/EGK irányelv hatályon kívül helyezéséről

text:
Fontos jogi nyilatkozat

|

31996L0022

Hivatalos Lap L 125 , 23/05/1996 o. 0003 - 0009

		A Tanács 96/22/EK irányelve(1996. április 29.)az egyes hormon- vagy tireosztatikus hatású anyagoknak és a ß-agonistáknak az állattenyésztésben történő felhasználására vonatkozó tilalomról, valamint a 81/602/EGK, 88/146/EGK és 88/299/EGK irányelv hatályon kívül helyezésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 43. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],(1) mivel a 81/602/EGK irányelv [4] betilt egyes hormonhatású anyagokat, valamint minden tireosztatikus hatású anyagot, továbbá mivel a 88/146/EGK irányelv [5] betiltja egyes hormonhatású anyagok állattenyésztés terén történő használatát, azonban engedélyez bizonyos eltéréseket;(2) mivel a 88/299/EGK tanácsi irányelv [6] megállapítja az állatok bizonyos kategóriáinak, valamint azok húsának kereskedelmére vonatkozó tilalomtól való, a 88/146/EGK irányelv 7. cikkében meghatározott eltérések alkalmazásának feltételeit;(3) mivel a húsban és egyéb állati eredetű élelmiszerekben kimutatható maradványaik miatt egyes tireosztatikus, ösztrogén, androgén vagy gesztagén hatású anyagok veszélyesek lehetnek a fogyasztókra és befolyásolhatják az állati eredetű élelmiszerek minőségét is;(4) mivel az állattenyésztésben új, anabolikus hatású anyagok, például béta-agonisták illegális használata folyik az állatok növekedésének serkentésére és hozamának fokozására;(5) mivel a Bizottság által a tagállamokban 1990. és 1992. között végzett felmérés eredményei azt mutatják, hogy az állattenyésztési ágazatban széles körben állnak rendelkezésre béta-agonisták, és ez az illegális használatukhoz vezet;(6) mivel a béta-agonisták nem megfelelő használata súlyos kockázatot jelenthet az emberi egészségre; mivel a fogyasztók érdekében meg kell tiltani a béta-agonisták birtoklását, bármely fajhoz tartozó állatoknak történő beadását, valamint e célból történő forgalomba hozatalát; mivel meg kell tiltani továbbá sztilbének és tireosztatikus anyagok birtoklását, bármely fajhoz tartozó állatoknak történő beadását, valamint e célból történő forgalomba hozatalát, továbbá szabályozni kell az egyéb anyagok használatát;(7) mivel azonban pontosan meghatározott terápiás célból engedélyezhető béta-agonistákon alapuló gyógyszerkészítmények alkalmazása a szarvasmarhafélék bizonyos kategóriáinál, a lóféléknél és a kedvtelésből tartott állatoknál;(8) mivel biztosítani kell továbbá, hogy minden fogyasztó azonos kínálati viszonyok között juthasson húshoz és abból származó élelmiszerekhez, és hogy ezen termékek minél inkább megfeleljenek érdekeiknek és elvárásaiknak; mivel a fogyasztói magatartás érzékenysége miatt ez nyilvánvalóan az említett termékek fogyasztásának növekedését eredményezi majd;(9) mivel továbbra is alkalmazni kell a hormonhatású anyagok hizlalási célokra történő használatának tilalmát; mivel terápiás vagy tenyésztéstechnikai célra engedélyezhető bizonyos anyagok használata, azonban azokat szigorú ellenőrzés alatt kell tartani a visszaélések megelőzése érdekében;(10) mivel a várakozási idők nincsenek közösségi szinten összehangolva, és jelentős különbségek mutatkoznak a tagállamok között, különösen a hormonhatású anyagokat vagy béta-agonistákat tartalmazó engedélyezett állatgyógyászati készítmények tekintetében; mivel az összhang megteremtése érdekében meg kell tehát határozni a maximális várakozási időket az ilyen gyógyszerkészítmények vonatkozásában;(11) mivel továbbá a terápiás vagy tenyésztéstechnikai célból ilyen módon kezelt élő állatokat vagy az ilyen állatokból származó húst főszabályként ki kell zárni a forgalomból, mert ez csorbítaná a rendszer, mint egész, ellenőrzési intézkedéseinek hatékonyságát; mivel azonban bizonyos feltételek mellett engedélyezhető a tilalomtól való eltérés a tenyésztésre szánt állatok és a kiselejtezett tenyészállatok Közösségen belüli kereskedelme és harmadik országokból történő behozatala tekintetében;(12) mivel ilyen eltérések akkor engedélyezhetők, ha megfelelő biztosítékokat nyújtanak a kereskedelem torzulásának megelőzésére; mivel e biztosítékoknak ki kell terjedniük a felhasználható termékekre, a használatukat szabályozó feltételekre, valamint a feltételek betartásának ellenőrzésére, különös tekintettel a szükséges várakozási időre;(13) mivel gondoskodni kell az ezen irányelvből eredő rendelkezések alkalmazásának hatékony ellenőrzéséről;(14) mivel a 81/602/EGK, a 88/146/EGK és a 88/299/EGK irányelvet hatályon kívül kell helyezni;(15) mivel közösségi szintű cselekvésre van szükség az állattenyésztésben illegálisan használt növekedésserkentő és hozamfokozó anyagok hatékony visszaszorításához valamennyi tagállamban;(16) mivel 1996. január 18-án az Európai Parlament felkérte a Bizottságot és a Tanácsot, hogy továbbra is ellenezze a hormonkezelt hús Közösségbe történő behozatalát, kérte a növekedésserkentők használatára vonatkozó teljes tilalom fenntartását az állattenyésztésben, és e célból kérte a Tanácsot, hogy haladéktalanul fogadja el a Bizottság javaslatát, amelyről az Európai Parlament 1994. április 19-én nyilvánított véleményt,ELFOGADTA EZT AZ IRÁNYELVET:1. cikk(1) Ezen irányelv alkalmazásában a hús és húsipari termé- kek 64/433/EGK [7], 71/118/EGK [8], 77/99/EGK [9] és 91/495/EGK [10] irányelvben foglalt meghatározását, az akvakultúra-termékek 91/493/EGK irányelvben [11] foglalt meghatározását, valamint az állatgyógyászati készítmények 81/851/EGK [12] és 81/852/EGK [13] irányelvben foglalt meghatározását kell alkalmazni.(2) Ezen túlmenően a következő meghatározásokat kell alkalmazni:a) "haszonállat": háziasított szarvasmarha-, sertés-, juh- és kecskefélék, háziasított egypatás állatok, baromfi, nyúl, továbbá e fajok vadon élő példányai, valamint a gazdaságban nevelt vadon élő kérődzők;b) "terápiás kezelés": egy engedélyezett anyagnak – az irányelv 4. cikkének megfelelő – beadása valamely haszonállatnak, állatorvosi vizsgálatot követően, termékenységi zavar kezelésére – beleértve a nem kívánt vemhesség megszakítását –, valamint béta-agonisták esetében borjazó teheneknél az ellés megindítására és légzési zavarok kezelésére, továbbá nem hústermelés céljából tartott lóféléknél az ellés megindítására;c) "tenyésztéstechnikai kezelés":i. bármely, az ezen irányelv 5. cikkének megfelelően engedélyezett anyag haszonállatnak történő beadása, az ivarzás összehangolása, valamint a donor és a recipiens embrióbeültetésre való felkészítése céljából, állatorvos által vagy – az 5. cikk (2) bekezdésével összhangban – annak felelősségére végzett vizsgálatot követően;ii. tenyésztett víziállatok esetében, tenyészállatok csoportjának ivarátfordítás céljából történő beadása, az állatorvos által kiállított vényre és annak felelősségére;d) "illegális kezelés": engedély nélküli anyagok vagy termékek használata, illetve a közösségi jogszabályok értelmében engedélyezett anyagoknak vagy termékeknek a közösségi jogszabályokban megállapítottaktól eltérő célokra történő, illetve eltérő feltételek melletti használata.2. cikkA tagállamok megtiltják:a) sztilbének, sztilbénszármazékok, azok sói és észterei, valamint tireosztatikus anyagok forgalomba hozatalát állatoknak történő beadás céljából;b) béta-agonisták forgalomba hozatalát olyan állatoknak történő beadásra, amelyek húsát és egyéb termékeit emberi fogyasztásra szánják, a 4. cikk (2) pontjában meghatározott célokat kivéve.3. cikkA tagállamok megtiltják:a) tireosztatikus, ösztrogén, androgén vagy gesztagén hatású anyagok, valamint béta-agonisták bármilyen úton történő beadását haszonállatoknak vagy tenyésztett víziállatoknak;b) az a) pontban említett állatok gazdaságban való tartását, kivéve ha azok hatósági ellenőrzés alatt állnak, olyan haszonállatok vagy tenyésztett víziállatok forgalomba hozatalát vagy emberi fogyasztás céljára történő levágását, amelyekben fellelhető az a) pontban említett anyagok bármelyike, illetve amelyekben ilyen anyagok jelenlétét mutatták ki, kivéve ha az említett állatokat bizonyítottan a 4. vagy az 5. cikkel összhangban kezelték;c) olyan tenyésztett víziállatok, illetve az ilyen állatokból nyert feldolgozott termékek emberi fogyasztás céljára történő forgalomba hozatalát, amelyeknek az a) pontban említett anyagot adtak be;d) a b) pontban említett állatok húsának forgalomba hozatalát;e) a d) pontban említett hús feldolgozását.4. cikkA 2. és a 3. cikk ellenére a tagállamok engedélyezhetik:1. 17-β-osztradiol, tesztoszteron és progeszteron, valamint azok olyan származékainak terápiás célból történő beadását haszonállatoknak, amelyek az alkalmazás helyén történt felszívódásukat követő hidrolízis során nyomban anyavegyületükké alakulnak. A terápiás kezelésre használt állatgyógyászati készítményeknek meg kell felelniük a 81/851/EGK irányelvben megállapított forgalombahozatali feltételeknek, és azokat az egyértelmű azonosító jelzéssel ellátott haszonállatoknak csak állatorvos adhatja be injekció útján vagy – a petefészek működési zavarának kezelésére – hüvelyspirál formájában, implantátum azonban nem megengedett. Az azonosító jelzéssel ellátott állatok kezelését az illetékes állatorvosnak nyilvántartásba kell vennie. Az utóbbi által vezetett nyilvántartásnak, amely megegyezhet a 81/851/EGK irányelvben meghatározott nyilvántartással, legalább a következő adatokat kell tartalmaznia:- a kezelés típusa,- az engedélyezett termékek típusa,- a kezelés időpontja,- a kezelt állatok azonosítása.Kérésre a nyilvántartást az illetékes hatóság rendelkezésére kell bocsátani;2. olyan engedélyezett állatgyógyászati készítmények terápiás célból történő alkalmazását, amelyek az alábbi anyagokat tartalmazzák:i. alliltrenbolont, szájon át beadva, illetve béta-agonistákat lófélék és kedvtelésből tartott állatok esetében, feltéve hogy a gyártó utasításainak megfelelően kerül sor felhasználásukra;ii. béta-agonistákat, injekció formájában alkalmazva borjazó teheneknél az ellés megindítására.Az ilyen anyagokat állatorvosnak vagy – az i. alpontban említett állatgyógyászati készítmények esetében – annak közvetlen felelősségére kell beadni; a kezelést az illetékes állatorvosnak nyilvántartásba kell vennie, legalább az 1. pontban említett adatok rögzítésével.A tenyésztőknek meg kell tiltani olyan béta-agonistákat tartalmazó állatgyógyászati készítmények birtoklását, amelyek az ellés megindítására irányuló kezelés során alkalmazhatók.A 2. pont ii. alpontja első albekezdésének sérelme nélkül tilos azonban a termelésre szánt állatok terápiás kezelése, beleértve a kiselejtezett tenyészállatokat is.5. cikkA 3. cikk a) pontja ellenére és a 2. cikk sérelme nélkül a tagállamok engedélyezhetik a 81/851/EGK és a 81/852/EGK irányelvvel összhangban engedélyezett ösztrogén, androgén vagy gesztagén hatású állatgyógyászati készítmények tenyésztéstechnikai célból történő beadását haszonállatoknak. Az ilyen állatgyógyászati készítményeket állatorvosnak kell beadnia egyértelmű azonosító jelzéssel ellátott állatoknak; a kezelést az illetékes állatorvosnak nyilvántartásba kell vennie a 4. cikk 1. pontjával összhangban.A tagállamok azonban engedélyezhetik, hogy az ivarzás szinkronizálását, valamint a donor és a recipiens embrióbeültetésre való felkészítését ne maga az állatorvos végezze, hanem az az ő felelősségére történjen.A tenyésztett víziállatok tekintetében a halivadékok az első három hónapban kezelhetők ivarátfordítás céljából a 81/851/EGK és a 81/852/EGK irányelvvel összhangban engedélyezett androgén hatású állatgyógyászati készítményekkel.Az e cikkben meghatározott esetekben az állatorvos egyszeri alkalommal kiváltható vényt állít ki, amelyben meghatározza az adott kezelést és a szükséges készítmény mennyiségét, valamint nyilvántartást vezet a felírt készítményekről.Tilos azonban a termelésre szánt állatok tenyésztéstechnikai kezelése, beleértve a hizlalási időszakban lévő kiselejtezett tenyészállatokat is.6. cikk(1) A hormonhatású készítményeknek és a béta-agonistáknak – amelyek haszonállatoknak történő beadása a 4. és az 5. cikkel összhangban engedélyezett – meg kell felelniük a 81/851/EGK és a 81/852/EGK irányelv követelményeinek.(2) Az alábbiak azonban nem engedélyezhetők az (1) bekezdéssel összhangban:a) az alábbi hormonhatású készítmények:i. a lerakódást előidéző készítmények;ii. a kezelés befejezésétől számított több mint 15 napos várakozási idejű készítmények;iii. azon készítmények:- amelyeket a 2309/93/EGK rendelet [14] által történt módosítást megelőző szabályok alapján engedélyeztek,- amelyek felhasználási feltételei nem ismertek,- amelyekhez nincsenek a megengedett határértékeket meghaladó szermaradványok kimutatására irányuló analitikai eljárások során alkalmazandó reagensek vagy berendezések;b) olyan béta-agonistákat tartalmazó állatgyógyászati készítmények, amelyeknek a kezelés befejezésétől számított várakozási ideje több mint 28 nap.7. cikk(1) Kereskedelmi célból a tagállamok engedélyezhetik olyan tenyésztésre szánt állatok, valamint kiselejtezett tenyészállatok forgalomba hozatalát, amelyek a tenyésztési időszakban a 4. és az 5. cikkben említett kezelésen estek át, engedélyezhetik továbbá a közösségi bélyegző használatát ilyen állatokból származó húsnál, amennyiben a 4. és az 5. cikkben megállapított feltételek, valamint a 6. cikk (2) bekezdése a) pontjának ii. alpontjában, illetve b) pontjában meghatározott minimális várakozási idők, vagy a forgalombahozatali engedélyben meghatározott várakozási idők teljesülnek.A várakozási idő lejárta előtt is lehet azonban kereskedni nagy értékű lovakkal, különösen versenylovakkal, egyéb sportlovakkal, cirkuszi lovakkal, illetve tenyésztésre vagy kiállításra szánt lovakkal, beleértve olyan törzskönyvezett lovakat is, amelyeknek a 4. cikkben említett célból alliltrenbolont vagy béta-agonistákat tartalmazó állatgyógyászati készítményt adtak be, feltéve hogy a készítmények alkalmazására vonatkozó feltételeket betartják, továbbá a kezelés típusát és időpontját feltüntetik az állatokat kísérő bizonyítványban vagy egyéb okmányban.(2) Nem hozható forgalomba emberi fogyasztás céljából olyan állatokból származó hús vagy egyéb termék, amelyeknek ösztrogén, androgén vagy gesztagén hatású anyagokat vagy béta-agonistákat adtak be az ezen irányelvben foglalt kivételeket tartalmazó rendelkezésekkel összhangban, kivéve ha az adott állatokat a 6. cikk követelményeinek megfelelő állatgyógyászati készítményekkel kezelték és betartották az előírt várakozási időt az állatok levágása előtt.8. cikkA tagállamok biztosítják, hogy:1. a 2. cikkben és a 3. cikk a) pontjában említett anyagok behozatalának, gyártásának, tárolásának, forgalmazásának, eladásának és felhasználásának idején azok birtoklása a nemzeti jogszabályok által engedélyezett személyekre korlátozódjon a 90/676/EGK irányelv [15] 1. cikkével összhangban;2. a különböző érintett készítmények forgalomba hozatalát szabályozó irányelvekben meghatározott ellenőrzéseken túl, a 96/23/EK irányelv [16] 11. cikkében meghatározott hatósági ellenőrzéseket az illetékes nemzeti hatóságok előzetes értesítés nélkül hajtsák végre annak érdekében, hogy megbizonyosodjanak az alábbiakról:a) a 2. cikk értelmében tiltott, hizlalás céljából állatoknak beadni szándékozott anyagok vagy készítmények birtoklása vagy jelenléte;b) állatok illegális kezelése;c) a 6. cikkben meghatározott várakozási idők betartásának elmulasztása;d) a 4. és az 5. cikkben megállapított, bizonyos anyagok vagy készítmények használatára vonatkozó korlátozások betartásának elmulasztása;3. az alábbiak kimutatására irányuló vizsgálatokat a 96/23/EK irányelv III. és IV. mellékletével összhangban végezzék el:a) az 1. pontban említett anyagoknak állatokban, állatok ivóvizében, valamint állatok tenyésztési vagy tartási helyén való jelenléte;b) a fent említett anyagok maradványainak élő állatokban, azok ürülékében és testfolyadékaiban, valamint állati szövetekben és termékekben való jelenléte;4. ha a 2. és 3. pontban meghatározott ellenőrzéseka) olyan anyagok vagy készítmények jelenlétét tárják fel, amelyek használata vagy birtoklása tilos, vagy olyan anyagok maradványait mutatják ki, amelyek beadása illegális kezelésnek minősül, az ilyen anyagokat vagy készítményeket elkobozzák, és valamennyi kezelt állatot vagy az azokból származó húst hatósági felügyelet alá vonják a szükséges szankciók alkalmazásáig;b) a 2. b) és c) pontban foglalt követelmények be nem tartását tárják fel, az illetékes hatóság megtegye a jogsértés súlyának megfelelő intézkedéseket.9. cikkA 81/851/EGK irányelv sérelme nélkül a tireosztatikus, ösztrogén, androgén vagy gesztagén hatású anyagokat vagy béta-agonistákat vásárló vagy gyártó vállalkozások, az ilyen anyagok forgalmazására bármely minőségben feljogosított vállalkozások, valamint az ilyen anyagokból gyógyszeripari termékeket és állatgyógyászati készítményeket gyártó vagy ilyen anyagokat vásárló vállalkozások kötelesek nyilvántartást vezetni, amelyben időrendben feltüntetik a gyártott vagy vásárolt, illetve eladott vagy gyógyszeripari termékek és állatgyógyászati készítmények gyártására felhasznált mennyiségeket, valamint azon személyek nevét, akiknek e mennyiségeket eladták, illetve akiktől azokat vették.Kérésre az illetékes hatóság rendelkezésére kell bocsátani a fenti információt, számítógépes nyilvántartás esetén nyomtatott formában.10. cikkHa egy tagállamban az elvégzett ellenőrzések eredményei azt mutatják, hogy az állatok vagy a termékek származási országában nem tettek eleget ezen irányelv követelményeinek, az adott tagállam illetékes hatósága az állat-egészségügyi és állattenyésztés-technikai jogszabályok megfelelő alkalmazásának biztosítása érdekében a tagállamok közigazgatási hatóságai közötti kölcsönös segítségnyújtásról, valamint ez utóbbiak és a Bizottság együttműködéséről szóló, 1989. november 21-i 89/608/EGK tanácsi irányelv [17] előírásainak alkalmazásához folyamodhat.11. cikk(1) Azon harmadik országok, amelyek jogszabályai engedélyezik sztilbének, sztilbénszármazékok, azok sói és észterei, illetve bármely fajhoz tartozó állatoknak történő beadásra szánt tireosztatikus anyagok fogalomba hozatalát és beadását, nem kerülhetnek fel azon országoknak a közösségi jogszabályok alapján meghatározott egyetlen listájára sem, amelyekből a tagállamok haszonállatokat, tenyészett víziállatokat, illetve ilyen állatokból származó húst vagy egyéb termékeket hozhatnak be.(2) A tagállamok megtiltják továbbá a következőknek az (1) bekezdésben említett listákon szereplő harmadik országokból történő behozatalát:a) olyan haszonállatok vagy tenyésztett víziállatok,i. amelyeknek a 2. cikk a) pontjában említett készítményeket vagy anyagokat adtak be bármilyen módon;ii. amelyeknek a 3. cikk a) pontjában említett anyagokat vagy készítményeket adtak be, kivéve ha ezen anyagokat vagy készítményeket a 4., az 5. és a 7. cikkben megállapított rendelkezéseknek és követelményeknek megfelelően adták be és betartották a nemzetközi ajánlásokban megengedett várakozási időket;b) olyan állatokból származó hús vagy egyéb termékek, amelyek behozatala az a) pont értelmében tilos.(3) A harmadik országból származó tenyésztésre szánt állatok, kiselejtezett tenyészállatok, valamint az azokból származó hús behozatala azonban megengedett, amennyiben azok legalább az ezen irányelvben meghatározott biztosítékokkal egyenértékű, vagy a 96/23/EK irányelv V. fejezetének alkalmazása céljából ugyanazon irányelv 33. cikkében meghatározott eljárásnak megfelelően megállapított biztosítékokat nyújtanak.(4) A harmadik országból származó behozatal ellenőrzését a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról szóló, 1991. július 15-i 91/496/EGK tanácsi irányelv [18] 4. cikke (2) bekezdésének c) pontjával, valamint a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelv [19] 8. cikkének (2) bekezdésével összhangban kell végrehajtani.12. cikkA Tanács, a Bizottság javaslata alapján minősített többséggel eljárva, az ezen irányelvben meghatározott szabályozás bevezetéséhez szükséges átmeneti intézkedéseket fogadhat el.13. cikk(1) A 81/602/EGK, a 88/146/EGK és a 88/299/EGK irányelv 1997. július 1-től kezdődően hatályát veszti.(2) A hatályon kívül helyezett irányelvekre vonatkozó hivatkozásokat az ezen irányelvre vonatkozóként kell értelmezni a mellékletben szereplő korrelációs táblázattal összhangban.14. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, beleértve a szankciókat is, amelyek szükségesek ahhoz, hogy ennek az irányelvnek 1997. július 1-jén, illetve béta-agonisták tekintetében legkésőbb 1997. július 1-jéig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.(3) Ezen irányelv béta-agonistákra vonatkozó rendelkezéseinek alkalmazásáig továbbra is a vonatkozó nemzeti szabályokat kell alkalmazni, a Szerződés általános rendelkezéseire is figyelemmel.15. cikkEz az irányelv az Európai Közösségek Hivatalos Lapjában való kihirdetésének napján lép hatályba.16. cikkEnnek az irányelvnek a tagállamok a címzettjei.Kelt Luxembourgban, 1996. április 29-én.a Tanács részérőlaz elnökW. Luchetti[1] HL C 302., 1993.11.9., 8. o. és HL C 222., 1994.8.10., 16. o.[2] HL C 128., 1994.5.9., 107. o.[3] HL C 52., 1994.2.19., 30. o.[4] HL L 222., 1981.8.7., 32. o. A 85/358/EGK irányelvvel (HL L 191., 1985.7.23., 46. o.) módosított irányelv.[5] HL L 70., 1988.3.16., 16. o. Az 1994. évi csatlakozási okmánnyal módosított irányelv.[6] HL L 128., 1988.5.21., 36. o.[7] HL 121., 1964.7.29., 2012/64. o. A legutóbb a 95/23/EK irányelvvel (HL L 243., 1995.10.11., 7. o.) módosított irányelv.[8] HL L 55., 1971.3.8., 23. o. A legutóbb az 1994. évi csatlakozási okmánnyal módosított irányelv.[9] HL L 26., 1977.1.31., 85. o. A legutóbb a 85/68/EK irányelvvel (HL L 332., 1995.12.30., 10. o..) módosított irányelv.[10] HL L 268., 1991.9.24., 41. o. A legutóbb az 1994. évi csatlakozási okmánnyal módosított irányelv.[11] HL L 268., 1991.9.24., 15. o. A legutóbb a 95/71/EK irányelvvel (HL L 332., 1995.12.30., 40. o.) módosított irányelv.[12] HL L 317., 1981.11.6., 1. o. A legutóbb a 93/40/EGK irányelvvel (HL L 214., 1993.8.24., 31. o.) módosított irányelv.[13] HL L 317., 1981.11.6., 16. o. A legutóbb a 93/40/EGK irányelvvel (HL L 214., 1993.8.24., 31. o.) módosított irányelv.[14] HL L 214., 1993.8.24., 1. o.[15] HL L 373., 1990.12.31., 15. o.[16] HL L 125., 1996.5.23., 10. o.[17] HL L 351., 1989.12.2., 34. o.[18] HL L 268., 1991.9.24., 56. o. A legutóbb a 95/157/EK bizottsági határozattal (HL L 103., 1995.5.6., 40. o.) módosított irányelv.[19] HL L 373., 1990.12.31., 1. o. A legutóbb a 95/52/EK irányelvvel (HL L 265., 1995.11.8., 16. o.) módosított irányelv.--------------------------------------------------MELLÉKLETKorrelációs táblázatEzen irányelv | A 81/602/EGK, a 88/146/EGK és a 88/299/EGK irányelv || |1. cikk (1) bekezdés | 1. cikk (1) bekezdés | 81/602/EGK |1. cikk (1) bekezdés | 88/146/EGK |1. cikk (2) bekezdés a) és b) pont | 1. cikk (2) bekezdés | 81/602/EGK |1. cikk (2) bekezdés | 88/146/EGK |2. cikk (1) bekezdés b) pont | 88/299/EGK |2. cikk a) pont | 3. cikk | 81/602/EGK |2. cikk b) pont | – | |3. cikk | 2. cikk | 81/602/EGK |4. cikk (1) bekezdés | 4. cikk | 81/602/EGK |2. cikk és 3. cikk b) pont | 88/146/EGK |2. cikk (1) bekezdés a) pont, valamint (2) és (4) bekezdés | 88/299/EGK |4. cikk (2) bekezdés | – | |5. cikk | 4. cikk | 81/602/EGK |2. cikk (1) bekezdés b) pont, valamint (2) és (4) bekezdés | 88/299/EGK |6. cikk | 2. cikk (3) bekezdés | 88/299/EGK |7. cikk (1) bekezdés | 7. cikk | 88/146/EGK |2. és 3. cikk | 88/299/EGK |7. cikk (2) bekezdés | 4. cikk | 88/299/EGK |8. cikk | 7. cikk | 81/602/EGK |9. cikk | 4. cikk | 88/146/EGK |10. cikk | – | |11. cikk (1) bekezdés | – | |11. cikk (2) bekezdés | 6. cikk (1) és (2) bekezdés | 88/146/EGK |11. cikk (3) bekezdés | 5. cikk | 88/299/EGK |11. cikk (4) bekezdés | 6. cikk (7) bekezdés | 88/146/EGK |12. cikk | – | |13. cikk | – | |14. cikk | – | |15. cikk | – | |16. cikk | – | |Melléklet | – | |--------------------------------------------------


title: A Tanács irányelve (1989. szeptember 25.) a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről

text:
Fontos jogi nyilatkozat

|

31989L0556

Hivatalos Lap L 302 , 19/10/1989 o. 0001 - 0011 finn különkiadás fejezet 3 kötet 30 o. 0166  svéd különkiadás fejezet 3 kötet 30 o. 0166

		A Tanács irányelve(1989. szeptember 25.)a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről(89/556/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a szarvasmarhafajba tartozó háziállatok (háziasított szarvasmarhák) embrióinak felhasználása a hatékony tenyésztői politika részét képezi, amely növeli az ágazat termelékenységét és jövedelmezőségét; mivel továbbá az embriók szabad mozgása elősegítené az ágazat ésszerű fejlődését azáltal, hogy figyelembe veszi az optimális termelési tényezők felhasználását;mivel a szarvasmarhák és sertések Közösségen belüli kereskedelmével kapcsolatos állat-egészségügyi problémákra vonatkozó rendelkezéseket a legutóbb a 89/360/EGK [4] irányelvvel módosított 64/432/EGK [5] irányelv tartalmazza; mivel ezenkívül a legutóbb a 89/227/EGK [6] irányelvvel módosított 72/462/EGK [7] irányelv is rendelkezéseket tartalmaz a szarvasmarhák és sertések harmadik országokból történő behozatala során alkalmazandó állat-egészségügyi ellenőrzési kérdésekkel kapcsolatban;mivel a fent említett rendelkezések biztosították – tekintettel a Közösségen belüli kereskedelemre és a sertések, valamint a szarvasmarhafélék harmadik országból a Közösségbe történő behozatalára –, hogy a származási ország szavatolja az állat-egészségügyi feltételek teljesítését, így az állatbetegségek terjesztésének a veszélye gyakorlatilag megszűnt; mindazonáltal bizonyos betegségterjesztési veszélyeket hordoz magában az embriók kereskedelme;mivel az élő állatok és állati eredetű termékek Közösségen belüli kereskedelmét szabályozó nemzeti állat-egészségügyi rendelkezések összehangolását célzó közösségi politika keretén belül szükségessé vált egy összehangolt rendszer létrehozása a szarvasmarhafélék embrióinak Közösségen belüli kereskedelmével és a Közösségbe történő behozatalával kapcsolatban;mivel a háziasított szarvasmarhák embriói Közösségen belüli kereskedelmével összefüggésben az a tagállam, amelyben az embriókat gyűjtik, biztosítja, hogy az embriókat hatóságilag engedélyezett és ellenőrzött embriógyűjtő munkacsoportok gyűjtsék és dolgozzák fel, hogy az embriók olyan állatokból származzanak, amelyek állat-egészségügyi állapota kiküszöböli az állatbetegségek terjedésének veszélyét, hogy az embriókat olyan szabályoknak megfelelően gyűjtötték, dolgozták fel, tárolták és szállították, amelyek megőrzik az embriók egészségi állapotát, és azokat olyan állat-egészségügyi bizonyítvány kíséretében szállítják a rendeltetési országba, amely biztosítja e kötelezettség teljesülését;mivel a Közösségen belül a ragadós száj- és körömfájás elleni vakcinázási politikában fennálló eltérések indokolják a friss embriók tekintetében olyan időben korlátozott eltérések fenntartását, amelyek engedélyezik a tagállamok számára, hogy további védelmet követeljenek meg e betegség ellen;mivel az állat-egészségügyi követelmények figyelembevételével össze kell állítani azon harmadik országok listáját, amelyekből háziasított szarvasmarhák embriói hozhatók be a Közösségbe; mivel a tagállamok – e lista sérelme nélkül – nem engedélyezhetik embriók behozatalát, hacsak az embriókat nem bizonyos szabványoknak megfelelő és hatóságilag ellenőrzött embriógyűjtő munkacsoportok gyűjtötték, dolgozták fel és tárolták; mivel továbbá az e listán szereplő országok tekintetében speciális állat-egészségügyi feltételeket kell meghatározni, figyelembe véve a körülményeket; mivel helyszíni ellenőrzéseket lehet végezni annak érdekében, hogy igazolják a fenti előírásoknak való megfelelőséget;mivel bizonyos fertőző betegségek átvitelének megakadályozása érdekében behozatali ellenőrzéseket kell végezni, ha egy embriószállítmány érkezik a Közösség területére, a külső árutovábbítás esetét kivéve;mivel belső árutovábbítás esetén meg kell határozni a tagállamok által ilyen ellenőrzések után meghozandó intézkedéseket;mivel a Bizottságot meg kell bízni ezen irányelv végrehajtásával kapcsolatos bizonyos intézkedések meghozatalával; mivel ennek érdekében ki kell alakítani a tagállamok és a Bizottság közötti együttműködést biztosító eljárásokat;mivel ezen irányelv nem érinti azon háziasított szarvasmarhák embrióinak kereskedelmét, amelyeket azon időpont előtt gyűjtöttek, kezeltek vagy tároltak, amikor a tagállamoknak már eleget kellett tenni ezen irányelvnek,ELFOGADTA EZT AZ IRÁNYELVET:I. FEJEZET Általános rendelkezések1. cikk(1) Ezen irányelv a háziasított szarvasmarhák friss és mélyhűtött embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételeket határozza meg.(2) Ezen irányelv nem vonatkozik az in vitro megtermékenyítésből származó embriókra, sem pedig az ivarmeghatározásnak, felezésnek (ikresítésnek), klónozásnak vagy bármely más, a "zona pellucida" épségét megsértő manipulációnak alávetett embriókra.A Bizottság a Tanácsnak 1992. január 1-je előtt – az esetleges javaslatok kíséretében – jelentést nyújt be azon a feltételekről, amelyek esetén az előbb felsorolt embriók ezen irányelv hatálya alá vonhatók.A Tanács e javaslatokról minősített többséggel dönt.2. cikkEzen irányelv alkalmazásában – szükség szerint – a 64/432/EGK irányelv 2. cikkében és a 72/462/EGK irányelv 2. cikkében található meghatározásokat kell alkalmazni.Ezenkívül ezen irányelv alkalmazásában:a) "embrió": a háziasított szarvasmarha fejlődésének kezdeti stádiuma, amikor az még alkalmas egy befogadó anyaállatba történő átültetésre;b) "embriógyűjtő munkacsoport": hatóságilag engedélyezett technikuscsoport vagy más alakulat, amelyet a csoport állatorvosa felügyel, és amely az A. mellékletben meghatározott feltételek szerinti embriógyűjtést, -feldolgozást és -tárolást el tudja végezni;c) "a munkacsoport állatorvosa": az embriógyűjtő munkacsoport A. mellékletben meghatározott feltételekkel összhangban történő, folyamatos ellenőrzéséért felelős állatorvos;d) "embriószállítmány": az egyetlen bizonyítvánnyal kísért, ugyanazon donor állatból egyszerre eltávolított embriómennyiség;e) "a gyűjtés országa": az a tagállam vagy harmadik ország, amelyben az embriókat előállították, gyűjtötték, feldolgozták és, ha szükséges, tárolták, és amelyből azokat egy tagállamba küldik;f) "engedélyezett diagnosztikai laboratórium": egy tagállam vagy egy harmadik ország területén lévő laboratórium, amelyet az illetékes állat-egészségügyi hatóság az ezen irányelvben meghatározott diagnosztikai vizsgálatok végzésére engedélyezett.II. FEJEZET A Közösségen belüli kereskedelemre vonatkozó szabályok3. cikkValamennyi tagállam biztosítja, hogy területéről egy másik tagállam területére csak az alábbi feltételeknek megfelelően szállítanak embriókat:a) az embriók csak mesterséges termékenyítés révén foganhattak olyan donor apaállat spermájától, amelyet a 88/407/EGK irányelv [8] 2. cikkének b) pontjában meghatározott spermagyűjtő központban vagy állomáson tartottak.A 18. cikkben meghatározott eljárással összhangban a Bizottság engedélyezheti bizonyos meghatározott fajták embrióinak kereskedelmét, amelyek az említett irányelv B. mellékletében foglaltaknak megfelelő egészségi állapotú bikákkal történő természetes fedeztetés eredményeképpen fogantak;b) az embriókat olyan háziasított szarvasmarhákból gyűjtötték, amelyek egészségi állapota megfelel az ezen irányelv B. mellékletében foglaltaknak;c) az embriókat az 5. cikk (1) bekezdésének megfelelően engedélyezett embriógyűjtő munkacsoport gyűjtötte, dolgozta fel és tárolta;d) az embriókat az embriógyűjtő munkacsoport ezen irányelv A. mellékletének megfelelően gyűjtötte, dolgozta fel és tárolta;e) az embriókat a rendeltetési tagállamba történő szállítás során a 6. cikk (1) bekezdésének megfelelő állat-egészségügyi bizonyítványnak kell kísérnie.4. cikk(1) Azon tagállamok, amelyek nem vakcináznak a ragadós száj- és körömfájás ellen, 1992. december 31-ig:- megtilthatják a friss embriók saját területükre történő beszállítását olyan tagállamok területéről, ahol e betegség ellen vakcinázást folytatnak, és- mélyhűtött embriók vakcinázást folytató tagállamokból történő behozatala esetén ezenkívül megkövetelhetik, hogy:i. a donor állatok olyan gazdaságból származzanak:- amelyben a begyűjtést megelőző 30 napon belül egyetlen állatot sem vakcináztak ragadós száj- és körömfájás ellen,- amely ellen nem rendeltek el a 64/432/EGK irányelv alapján tilalmi vagy zárlati intézkedéseket;ii. az embriókat a feladást megelőzően legalább 30 napig engedélyezett körülmények között tárolták.(2) A Tanács 1992. január 1-je előtt felülvizsgálja e cikket a Bizottságtól beérkező jelentés és az azt kísérő esetleges javaslatok alapján.5. cikk(1) A 3. cikk c) pontjában előírt embriógyűjtő munkacsoport működése csak abban az esetben engedélyezhető, ha az megfelel az A. melléklet I. fejezetében foglalt rendelkezéseknek, és ha az embriógyűjtő munkacsoport eleget tesz az ezen irányelvben foglalt egyéb rendelkezéseknek is.Az embriógyűjtő munkacsoport szervezetében történt minden jelentősebb változást be kell jelenteni az illetékes hatóságnak.Az embriógyűjtő munkacsoport engedélyezését meg kell újítani, ha a munkacsoport állatorvosának személye megváltozik, vagy ha a munkacsoport szervezetében vagy a rendelkezésére álló laboratóriumok vagy felszerelés tekintetében jelentősebb változás történik.A hatósági állatorvos felügyeli e rendelkezések betartását. Ha a fenti rendelkezések egy vagy több pontját nem tartják be, az engedélyt vissza kell vonni.(2) Az érintett tagállam illetékes hatósága valamennyi engedélyezett embriógyűjtő munkacsoportot nyilvántartásba veszi, és valamennyi embriógyűjtő munkacsoport állat-egészségügyi nyilvántartási számot kap. Az embriógyűjtő munkacsoportok listáját és állat-egészségügyi nyilvántartási számát mindegyik tagállam megküldi a többi tagállamnak és a Bizottságnak, amelyeket értesíteni kell a listán végzett minden változtatásról is.Amennyiben egy tagállam úgy ítéli meg, hogy az engedélyezésre vonatkozó rendelkezéseket valamely más tagállam egy embriógyűjtő munkacsoportja nem vagy többé már nem tartja be, ezt közli az illető tagállam illetékes hatóságával. E hatóság ekkor megteszi valamennyi szükséges intézkedést és értesíti a másik tagország illetékes hatóságát a hozott döntésekről és azok okairól.Ha e másik tagállam attól tart, hogy a szükséges intézkedéseket nem hozták meg vagy azok nem kielégítőek, értesíti a Bizottságot, amely kikéri egy vagy több állatorvos-szakértő véleményét. A szakértői vélemény alapján a tagállamoknak – a 17. cikkben meghatározott eljárással összhangban – engedélyezhetik, hogy átmenetileg megtiltsák az érintett embriógyűjtő munkacsoport által gyűjtött embriók országuk területére történő behozatalát.Ezen engedélyt – a 17. cikkben meghatározott eljárással összhangban – egy vagy több állatorvos-szakértő újabb véleménye nyomán vissza lehet vonni.Az állatorvos-szakértőknek egy, a vitában nem érintett tagállam állampolgárának kell lenniük.(3) E cikk végrehajtási szabályait a 18. cikkben meghatározott eljárással összhangban kell elfogadni.6. cikk(1) Minden embriószállítmányt a gyűjtés tagállama hatósági állatorvosa által a C. mellékletben található mintának megfelelő űrlapon kiállított állat-egészségügyi bizonyítványnak kell kísérnie. Minden szállítmányhoz külön bizonyítványt kell kiállítani.(2) Az állat-egészségügyi bizonyítvány:a) egyetlen űrlapból áll és legalább a rendeltetési tagállam hivatalos nyelvén (nyelvein) kell kiállítani;b) azt egyetlen címzett részére kell kiállítani;c) az embriószállítmányt eredeti formájában annak rendeltetési helyére kell kísérnie.III. FEJEZET A harmadik országokból történő behozatalra vonatkozó szabályok7. cikk(1) Embriókat csak olyan harmadik országokból vagy azok olyan részeiből lehet behozni, amelyek szerepelnek a 18. cikkben meghatározott eljárással összhangban összeállított listán. A lista ugyanezen eljárással összhangban kiegészíthető vagy módosítható.(2) Annak eldöntésekor, hogy egy harmadik ország vagy annak részei szerepelhetnek-e az (1) bekezdésben említett listán, különösen az alábbiakat kell figyelembe venni:a) az állatállomány, az egyéb háziállatok és a vadon élő állatok egészségügyi állapota az érintett harmadik országban, különös tekintettel az egzotikus állatbetegségekre, valamint a környező országokban fennálló környezet-egészségügyi helyzetre, amennyiben veszélyeztetheti a tagállamokban lévő állatállomány egészségét;b) az érintett harmadik ország által közölt információk rendszeressége és gyorsasága arra vonatkozóan, milyen fertőző állatbetegségek fordulnak elő a területén, különösen azon betegségeket illetően, amelyek szerepelnek a Nemzetközi Állatjárványügyi Hivatal A. és B. listáján;c) az érintett harmadik ország állatbetegségek megelőzésére és leküzdésére vonatkozó szabályai;d) a harmadik ország állat-egészségügyi szolgálatának szerkezete és hatásköre;e) a fertőző állatbetegségek megelőzése és leküzdése érdekében hozandó intézkedések szervezése és végrehajtása; ésf) azon biztosítékok, amelyeket a harmadik ország az ezen irányelvben felsorolt szabályok betartására nézve nyújtani tud.(3) Az (1) bekezdésben említett listát és annak valamennyi módosítását közzéteszik az Európai Közösségek Hivatalos Lapjában.8. cikk(1) A 18. cikkben meghatározott eljárással összhangban listát kell összeállítani azon embriógyűjtő munkacsoportokról, amelyek a harmadik országokban jogosultak a tagállamokba szánt embriók gyűjtésére, feldolgozására vagy tárolására. A lista ugyanezen eljárással összhangban kiegészíthető vagy módosítható.(2) Annak eldöntésekor, hogy egy harmadik ország embriógyűjtő munkacsoportja felkerülhet-e az (1) bekezdésben említett listára, különösen a harmadik ország embriógyűjtő rendszereinek állat-egészségügyi ellenőrzését, az állat-egészségügyi szolgálatának hatáskörét, valamint az embriógyűjtő munkacsoportok felügyeletét kell figyelembe venni.(3) Egy embriógyűjtő munkacsoport akkor kerülhet fel az (1) bekezdésben előírt listára, ha:a) tevékenységét a 7. cikk (1) bekezdésében említett országok valamelyikében vagy azok részeiben fejti ki;b) megfelel az A. mellékletben előírt követelményeknek;c) az érintett harmadik ország állat-egészségügyi szolgálata hatóságilag engedélyezte számára a Közösségbe történő kiviteli tevékenységet; ésd) az érintett harmadik ország valamely hatósági állatorvosának – évente legalább kétszeri – ellenőrzése alatt áll.9. cikk(1) Embriók a 7. cikk (1) bekezdésével összhangban összeállított listán szereplő harmadik országok területéről vagy azok egy részéről csak abban az esetben hozhatók be, ha az embriók:a) olyan donor állatokból származnak, amelyek közvetlenül az embriógyűjtést megelőzően legalább hat hónapig az érintett harmadik ország területén tartózkodtak, és legfeljebb két olyan állományban, amelyek legalább a (2) bekezdésben felsorolt követelményeknek megfelelnek;b) megfelelnek azon állat-egészségügyi követelményeknek, amelyeket – a 18. cikkben meghatározott eljárással összhangban – az érintett harmadik országból származó embrióbehozatallal kapcsolatban fogadtak el.Az első albekezdésben említett követelmények elfogadásakor a következőket kell figyelembe venni:a) az embriógyűjtés helyét körülvevő terület egészségügyi állapota, különös tekintettel a Nemzetközi Állatjárványügyi Hivatal A. listáján szereplő betegségekre;b) a gyűjtési állomány egészségügyi állapota, beleértve a vizsgálati követelményeket is;c) a donor állat egészségi állapota és a vizsgálati követelmények;d) az embriókra vonatkozó gyűjtési, feldolgozási és tárolási követelmények.(2) A gümőkórra, a szarvasmarhák brucellózisára és a szarvasmarhák enzootikus leukózisára vonatkozó állat-egészségügyi feltételek (1) bekezdéssel összhangban történő meghatározásakor a 64/432/EGK irányelv A. és G. mellékletében megállapított szabványokat kell hivatkozási alapnak tekinteni. A 18. cikkben meghatározott eljárás szerint és eseti elbírálás alapján e rendelkezésektől eltérés engedélyezhető, ha az érintett harmadik ország hasonló és legalább egyenértékű állat-egészségügyi biztosítékokat nyújt.(3) A 4. cikket megfelelően kell alkalmazni.10. cikk(1) Embriók behozatala csak egy, a gyűjtő harmadik ország hatósági állatorvosa által kiállított és aláírt állat-egészségügyi bizonyítvány bemutatását követően engedélyezhető.E bizonyítványt:a) legalább a rendeltetési tagállam hivatalos nyelvén vagy nyelvein és azon tagállam hivatalos nyelvén vagy nyelvein kell kiállítani, amelyben a 11. cikkben előírt behozatali ellenőrzés történik;b) egyetlen címzett részére kell kiállítani;c) annak eredeti formájában kell az embriószállítmányt kísérnie.(2) Az állat-egészségügyi bizonyítványt a 18. cikkben meghatározott eljárással összhangban elkészített mintának megfelelő űrlapon kell kiállítani.11. cikk(1) Valamennyi embriószállítmányt a Közösség területére történő beérkezésekor és a szabad forgalomba bocsátása előtt vagy vámeljárás alá vonása előtt ellenőrzésnek kell alávetni.A Közösségbe történő behozatalt meg kell tiltani, ha a beérkezéskor elvégzett behozatali ellenőrzés azt tanúsítja, hogy:- az embriók nem a 7. cikk (1) bekezdésével összhangban összeállított listán szereplő harmadik ország területéről vagy annak részeiről származnak,- az embriókat nem a 8. cikk (1) bekezdésében előírt listán szereplő embriógyűjtő munkacsoport gyűjtötte, dolgozta fel és tárolta,- az embriók egy olyan harmadik ország területéről vagy annak részeiről származnak, amelyből a behozatalt a 14. cikk (2) bekezdésével összhangban megtiltották,- az embriókat kísérő állat-egészségügyi bizonyítvány nem felel meg a 10. cikkben meghatározott és annak végrehajtására hozott feltételeknek.E bekezdést nem kell alkalmazni azon embriószállítmányokra, amelyek a Közösség területére történő beérkezést követően – a Közösség területén kívül eső rendeltetési helyre történő szállítás céljából – árutovábbítási eljárás alá kerülnek.E bekezdést azonban alkalmazni kell abban az esetben, ha az árutovábbítási vámeljárástól a Közösség területén történő átszállítás során eltekintenek.(2) A rendeltetési tagállam megteheti a szükséges intézkedéseket – beleértve a karanténban történő tárolást is – határozott bizonyítékok beszerzése érdekében, amennyiben felmerül annak gyanúja, hogy az embriók kórokozókkal fertőzöttek.(3) Ha az embriók behozatalát az (1) vagy (2) bekezdésben felsorolt bármely ok miatt megtiltották, és a kiviteli harmadik ország 30 napon belül nem engedélyezi az embriók visszaszállítását, a rendeltetési tagállam illetékes állat-egészségügyi hatósága elrendelheti az embriók megsemmisítését.12. cikkValamennyi – az egy tagállam által a 11. cikk (1) bekezdésében említett ellenőrzés alapján a Közösségbe történő behozatalra engedélyezett – embriószállítmányt egy másik tagállam területére történő küldésekor az eredeti állat-egészségügyi bizonyítványnak vagy annak hitelesített másolatának kell kísérnie, amelyet mindkét esetben a 11. cikkel összhangban végrehajtott ellenőrzésért felelős illetékes hatóság írt alá.13. cikkA 11. cikk (2) és (3) bekezdése alapján meghozott intézkedések végrehajtásával kapcsolatban felmerülő költség a feladót, a címzettet vagy azok megbízott képviselőit terheli, a tagállam költségtérítést nem nyújt.IV. FEJEZET A védő- és ellenőrző intézkedésekre vonatkozó szabályok14. cikk(1) Egy embriók által terjeszthető, fertőző állatbetegség kitörése vagy elterjedése esetén vagy egy más, a tagállam állatállományának egészségi állapotát veszélyeztető állat-egészségügyi probléma felmerülése esetén:- amennyiben valamely tagállam területe érintett, a 64/432/EGK irányelv 9. cikkében meghatározott védőintézkedéseket lehet alkalmazni,- amennyiben egy harmadik ország területének egésze vagy része érintett, a rendeltetési tagállam megtiltja az embriók közvetlen vagy – egy harmadik ország teljes területéről vagy annak egy részéről származó – másik tagállamon keresztül történő közvetett behozatalát.(2) A tagállamok által, az (1) bekezdésnek megfelelően hozott intézkedésekről és azok hatályon kívül helyezéséről a többi tagállamot és a Bizottságot késedelem nélkül – az okok megjelölésével – értesíteni kell.A 17. cikkben meghatározott eljárással összhangban határozatot lehet hozni az intézkedések módosításáról, különösen azoknak a többi tagállam által hozott intézkedéseivel történő összehangolása érdekében, illetve olyan határozatot is lehet hozni, amely szerint azokat hatálytalanítani kell.(3) Amennyiben az (1) bekezdésben említett helyzet áll elő, és szükséges, hogy más tagállamok is – adott esetben – a (2) bekezdéssel összhangban módosított intézkedéseket alkalmazzák, megfelelő lépéseket kell tenni a 17. cikkben meghatározott eljárással összhangban. Az érintett harmadik országból történő behozatal ismételt engedélyezését ugyanezen eljárással összhangban kell megadni.15. cikk(1) A Bizottság állatorvos-szakértői – amennyiben ez ezen irányelv egységes alkalmazásának biztosításához elengedhetetlen – a tagállamok vagy harmadik országok illetékes hatóságaival együttműködve helyszíni ellenőrzéseket végezhetnek.A gyűjtés országa – amely területén az ellenőrzést végzik – minden szükséges segítséget megad a szakértőknek feladataik elvégzéséhez. A Bizottság a vizsgálat eredményeiről értesíti a gyűjtés országát.A gyűjtés országa minden – adott esetben szükséges – intézkedést meghoz, hogy a vizsgálat eredményeit figyelembe lehessen venni. Amennyiben nem hozza meg e szükséges intézkedéseket, a Bizottság – miután az Állat-egészségügyi Állandó Bizottság megvizsgálta a helyzetet – felhatalmazhatja a tagállamokat arra, hogy megtagadják olyan embriók területükre történő bebocsátását, amelyeket az érintett embriógyűjtő munkacsoport gyűjtött, dolgozott fel vagy tárolt, illetve – egy harmadik ország esetében – az engedélyt visszavonja.(2) E cikk általános végrehajtási rendelkezéseit – különösen az (1) bekezdés első albekezdésében említett ellenőrzések gyakoriságát és végrehajtási módját illetően – a 18. cikkben meghatározott eljárással összhangban kell meghatározni.V. FEJEZET Záró rendelkezések16. cikkA mellékletek – különösen azok technológiai fejlődéshez történő hozzáigazítását célzó – módosításait a 18. cikkben meghatározott eljárással összhangban kell meghatározni.17. cikk(1) Amennyiben az e cikkben megállapított eljárást kell követni, az elnök az ügyet – saját kezdeményezésére vagy valamely tagállam képviselőjének kérésére – késedelem nélkül a bizottság elé terjeszti.(2) A Bizottság képviselője tervezetet nyújt be a bizottság számára a meghozandó intézkedésekről. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt a Szerződés 148. cikkének (2) bekezdésében a Tanácsnak a Bizottság javaslata alapján elfogadandó határozataira előírt többséggel kell meghozni. A bizottságban a tagállamok képviselőinek szavazatait az említett cikkben meghatározott módon kell súlyozni. Az elnök nem szavazhat.(3) A Bizottság a tervezett intézkedéseket elfogadja, ha azok összhangban vannak a bizottság véleményével.(4) Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé. A Tanács minősített többséggel határoz.Ha a javaslatnak a Tanács elé terjesztésétől számított 15 napon belül a Tanács nem döntött, a javaslatot a Bizottság fogadja el.18. cikk(1) Amennyiben az e cikkben megállapított eljárást kell követni, az elnök az ügyet – saját kezdeményezésére vagy valamely tagállam képviselőjének kérésére – késedelem nélkül a bizottság elé terjeszti.(2) A Bizottság képviselője tervezetet nyújt be a bizottság számára a meghozandó intézkedésekről. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt a Szerződés 148. cikkének (2) bekezdésében a Tanácsnak a Bizottság javaslata alapján elfogadandó határozataira előírt többséggel kell meghozni. A bizottságban a tagállamok képviselőinek szavazatait az említett cikkben meghatározott módon kell súlyozni. Az elnök nem szavazhat.(3) A Bizottság a tervezett intézkedéseket elfogadja, ha azok összhangban vannak a bizottság véleményével.(4) Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé. A Tanács minősített többséggel határoz.Ha a javaslatnak a Tanács elé terjesztésétől számított három hónapon belül a Tanács nem döntött, a javaslatot a Bizottság fogadja el.19. cikk(1) Ezen irányelvet nem kell alkalmazni a tagállamokban az 1991. január 1-je előtt gyűjtött, feldolgozott vagy tárolt embriók esetében.(2) A 7., 8. és 9. cikk alapján elfogadott döntések hatálybalépéséig a tagállamok a harmadik országokból származó embriók behozatala esetében nem alkalmazhatnak kedvezőbb feltételeket a II. fejezet alkalmazásából adódó feltételeknél.20. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1991. január 1-jéig megfeleljenek. Erről haladéktalanul tájékoztatják a Bizottságot.21. cikkEnnek az irányelvnek a tagállamok a címzettjei.Kelt Brüsszelben, 1989. szeptember 25-én.a Tanács részérőlaz elnökH. Nallet[1] HL C 76., 1989.3.28., 1. o.[2] HL C 120., 1989.5.16., 313. o.[3] HL C 139., 1989.6.5., 56. o.[4] HL L 153., 1989.6.6., 29. o.[5] HL 121., 1964.7.29., 1977/64. o.[6] HL L 93., 1989.4.6., 25. o.[7] HL L 302., 1972.12.31., 28. o.[8] HL L 194., 1988.7.22., 10. o.--------------------------------------------------A. MELLÉKLETI. FEJEZET Az embriógyűjtő munkacsoport engedélyezésére vonatkozó feltételekAz engedélyezéshez az embriógyűjtő munkacsoportnak a következő követelményeknek kell eleget tennie:a) az embriók gyűjtését, feldolgozását és tárolását a munkacsoport állatorvosának vagy az ő felelősségére egy vagy több olyan technikusnak kell végrehajtania, akik ehhez értenek, és akiket a higiéniás módszerekre és technikákra vonatkozóan a munkacsoport állatorvosa kiképzett;b) a hatósági állatorvos általános felügyelete és hatásköre alá kell tartoznia;c) rendelkeznie kell olyan állandó vagy mozgó laboratóriummal, amelyben az embriókat meg lehet vizsgálni, fel lehet dolgozni és be lehet csomagolni, és amely legalább egy munkafelületből, egy mikroszkópból és egy mélyhűtő felszerelésből áll;d) az állandó laboratóriumnak a következőkkel kell rendelkeznie:- olyan helyiség, amelyben az embriókat kezelni lehet, és amely szomszédos azzal a területtel, de fizikailag elválasztott attól a területtől, amelyet a begyűjtés során a donor állatok kezelésére használnak,- olyan helyiség vagy terület, amely az embriógyűjtésnél és az embriók kezelésénél használt eszközök és anyagok tisztítására és sterilizálására szolgál;e) a mozgó laboratórium esetében a hordozó járműnek rendelkeznie kell egy különlegesen felszerelt résszel, amely két különálló egységből tevődik össze,- egyrészt az embriók vizsgálatára és kezelésére szolgáló részből, amelynek tisztának kell lennie, és- a használat során a donor állatokkal kapcsolatba kerülő eszközök és anyagok tárolására szolgáló másik részből.A mozgó laboratóriumnak – az embriók gyűjtéséhez és kezeléséhez szükséges folyadékokkal és egyéb készítményekkel történő ellátásának, valamint eszközeinek sterilizálásának érdekében – mindig kapcsolatban kell állnia egy állandó laboratóriummal.II. FEJEZET Az engedélyezett embriógyűjtő munkacsoport által történő embriógyűjtésre, -feldolgozásra, -tárolásra és -szállításra vonatkozó feltételek1. Gyűjtés és feldolgozása) Az embriókat engedélyezett embriógyűjtő munkacsoport gyűjti be és dolgozza fel úgy, hogy azok ne kerülhessenek kapcsolatba semmilyen más, ezen irányelv követelményeinek meg nem felelő embriószállítmánnyal.b) Az embriókat olyan, a telep vagy a gazdaság egyéb részeitől elkülönített helyen kell gyűjteni, amely jó állapotban van, továbbá könnyen tisztítható és fertőtleníthető.c) Az embriókat olyan – állandó vagy mozgó – laboratóriumban kell feldolgozni (megvizsgálni, mosni, kezelni, azonosított és steril tárolóedényekben elhelyezni), amely tilalmi vagy zárlati intézkedések alá helyezett övezeten kívül esik.d) Minden olyan eszköznek, amely a gyűjtés vagy a feldolgozás során az embriókkal vagy a donor állattal érintkezésbe kerül, eldobhatónak kell lennie vagy megfelelő módon fertőtleníteni, illetve sterilizálni kell azokat minden használatbavétel előtt.e) Az embriók begyűjtésekor, illetve a szállító közegben használt állati eredetű termékeknek olyan forrásokból kell származniuk, amelyek az állatok egészségére veszélyt nem jelentenek, vagy úgy kell azokat közvetlenül a használat előtt kezelni, hogy az esetlegesen fennálló ilyen veszélyt elhárítsák.f) A tároló- és szállítóedényeket minden egyes töltési művelet megkezdése előtt megfelelő módon fertőtleníteni vagy sterilizálni kell.g) A mélyhűtéshez használt eszközöket korábban más állati eredetű termékek mélyhűtésére nem használták fel.h) Minden embriótartályt, illetve az embriók tárolására és szállítására szolgáló edényeket is egyértelmű kóddal kell megjelölni úgy, hogy az embriók begyűjtésének időpontja, a donor szülőállatok fajtája és azonosítója, valamint az embriógyűjtő munkacsoport nyilvántartási száma könnyen leolvasható legyen. E jelölés jellemzőit és formáját a 18. cikkben meghatározott szabályokkal összhangban kell megállapítani.i) Minden embriót speciális embriómosó folyadékban legalább tízszer meg kell mosni, amelyet minden egyes mosási lépés után cserélni kell, és amelynek a nemzetközileg elfogadott eljárásokkal összhangban – amennyiben az m) pont alapján más döntés nem születik – tripszint kell tartalmaznia. Minden mosási lépésnek a megelőző lépés százszoros hígításának kell lennie, és minden alkalommal steril mikropipettát kell használni az embrió áthelyezésére.j) Az utolsó mosási lépés után minden embrió teljes felületét mikroszkóp alatt meg kell vizsgálni annak megállapítására, hogy a "zona pellucida" sértetlen-e és mentes-e hozzátapadt anyagoktól.k) Minden – a j) pontban előírt vizsgálaton eredményesen átesett – embriótételt a h) pontnak megfelelően megjelölt steril tárolóedényben kell elhelyezni, amelyet azonnal le kell zárni.l) Amennyiben ez lehetséges, minden embriót a lehető leghamarabb le kell fagyasztani, és a csoport állatorvosának felügyelete és a hatósági állatorvos rendszeres ellenőrzése alatt álló helyen kell tárolni.m) A 18. cikkben meghatározott eljárással összhangban, a 20. cikkben megadott időpont előtt jegyzőkönyvet kell készíteni az engedélyezett mosó- és öblítőfolyadékokra, mosási technikákra és – amennyiben ez szükséges – az enzimes kezelésekre és engedélyezett szállítóközegekre vonatkozóan.Az enzimes kezelésekre vonathozó jegyzőkönyv elfogadásáig a tripszin használatára vonatkozó nemzetközi szabályokat kell alkalmazni a Szerződés általános rendelkezéseinek megfelelően.n) Minden embriógyűjtő munkacsoport a tevékenységeiből származó rutinmintákat küld be – különösen az öblítőfolyadékokból, mosófolyadékokból, szétesett embriókból, meg nem termékenyült petesejtekből stb. – baktérium- és vírusfertőzöttséget ellenőrző hatósági vizsgálat céljára. A mintavétel és a vizsgálatok végrehajtásának módjáról, valamint a megfelelő szabványokról a 18. cikkben meghatározott eljárással összhangban kell dönteni. Amennyiben a meghatározott szabványok nem teljesülnek, az embriógyűjtő munkacsoport hatósági engedélyét kiadó, illetékes hatóság visszavonja az engedélyt.o) Minden embriógyűjtő munkacsoport feljegyzéseket vezet az embriógyűjtéssel kapcsolatos tevékenységeiről, amelyeknek a tárolás megkezdése előtti és az azt követő 12 hónapos időszak vonatkozásában a következőket kell tartalmazniuk:- az érintett donor állatok fajtája, kora és azonosító adatai,- a munkacsoport által gyűjtött embriók begyűjtésének, feldolgozásának és tárolásának helye,- az embriók azonosító adatai és – amennyiben az ismert – a rendeltetési helyükre vonatkozó részletek.2. TárolásMinden embriógyűjtő munkacsoport biztosítja, hogy az embriók tárolása megfelelő hőmérsékleten és az illetékes hatóság által e célra engedélyezett helyiségekben történjen.Az engedélyt csak akkor adják meg, ha ezen helyiségek:i. legalább egy zárható helyiséggel rendelkeznek, amelyet kizárólag embriótárolás céljára lehet használni;ii. könnyen tisztíthatóak és fertőtleníthetőek;iii. állandó nyilvántartással rendelkeznek az embriók minden befelé és kifelé történő mozgatásáról. E nyilvántartásnak tartalmaznia kell különösen az embriók végső rendeltetési helyére vonatkozó adatokat;iv. a hatósági állatorvos ellenőrzése alátartoznak.Az illetékes hatóság az engedélyezett tárolóhelyiségekben engedélyezheti a 88/407/EGK irányelv követelményeinek megfelelő sperma tárolását.3. SzállításA kereskedelmi célra szánt embriókat kielégítő higiéniai körülmények között, lezárt tárolóedényekben kell szállítani az engedélyezett tárolótelepről a rendeltetési helyükre történő megérkezésükig.A tárolóedényeket úgy kell megjelölni, hogy a számozás megegyezzen az állat-egészségügyi bizonyítványon lévő számmal.--------------------------------------------------B. MELLÉKLETA donor állatokra vonatkozó feltételek1. Az embriógyűjtés céljára használt donor állatoknak a következő követelményeknek kell megfelelniük:a) a gyűjtést megelőző hat hónapot a Közösség területén belül vagy a gyűjtési harmadik országban legalább egy olyan állományban töltötték el, amely:- hatóságilag elismerten gümőkórtól mentes, és- hatóságilag elismerten brucellózistól mentes vagy brucellózistól mentes,- szarvasmarhák enzootikus leukózisától mentes, vagy amely a megelőző három évben nem mutatta a szarvasmarhák enzootikus leukózisa klinikai tüneteit;- a megelőző évben nem mutatta a szarvasmarha fertőző rhinotracheitis/fertőző göbös vulvovaginitis klinikai tüneteit;b) az embriógyűjtést megelőző hat hónapban a donor teheneket legfeljebb két különböző, a fent leírt követelményeknek eleget tevő állományban tartották.2. Az embriógyűjtés napján a donor tehénnek:a) olyan gazdaságban kell tartózkodnia, amelyet nem helyeztek nincs állat-egészségügyi tilalom vagy zárlat alá;b) nem mutathat betegségre utaló klinikai tüneteket.--------------------------------------------------C. MELLÉKLET+++++ TIFF +++++--------------------------------------------------


title: A Bizottság 2004/4/EK irányelve (2004. január 15.) a folyékony olajok és zsírok ömlesztett tengeri szállítása tekintetében az élelmiszer-higiéniáról szóló 93/43/EGK tanácsi irányelv egyes rendelkezéseitől való eltérés engedélyezéséről szóló 96/3/EK irányelv módosításárólEGT vonatkozású szöveg.

text:
Fontos jogi nyilatkozat

|

32004L0004

Hivatalos Lap L 015 , 22/01/2004 o. 0025 - 0030

		A Bizottság 2004/4/EK irányelve(2004. január 15.)a folyékony olajok és zsírok ömlesztett tengeri szállítása tekintetében az élelmiszer-higiéniáról szóló 93/43/EGK tanácsi irányelv egyes rendelkezéseitől való eltérés engedélyezéséről szóló 96/3/EK irányelv módosításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel az élelmiszer-higiéniáról szóló, 1993. június 14-i 93/43/EGK tanácsi irányelvre [1], és különösen annak 3. cikke (3) bekezdésére,mivel:(1) A tudományos fejlődés figyelembevétele érdekében szükséges módosítani a folyékony olajok és zsírok ömlesztett tengeri szállítása tekintetében az élelmiszer-higiéniáról szóló 93/43/EGK irányelv egyes rendelkezéseitől való eltérés engedélyezéséről szóló, 1996. január 26-i 96/3/EK bizottsági irányelvet [2].(2) Az élelmiszerügyi tudományos bizottság által végzett értékelés, és különösen a bizottság 1997. június 12-én (107. plenáris ülés) módosított, 1996. szeptember 20-i véleménye, valamint a megengedett előző szállítmányokat tartalmazó hajótartályban történő olaj- és zsírszállításból eredő, emberi egészségre jelentett esetleges kockázatokról szóló, 2003. április 4-i, naprakésszé tett véleménye alapján szükséges módosítani a megengedett előző szállítmányokra vonatkozóan a 96/3/EK irányelv mellékletében megállapított jegyzéket.(3) A ciklohexanol, a 2,3-butándiol, az izobutanol és a nonán esetében rendelkezésre álló információ elégtelen volt vagy további pontosításra szorult a toxikológiai jellemzők megbízható tudományos vizsgálatának lehetővé tételéhez, és az élelmiszerügyi tudományos bizottság nem volt képes elvégezni a szükséges értékeléseket. Az élelmiszerügyi tudományos bizottság ezen anyagokat nem megengedett előző szállítmánynak minősítette, ezért azokat el kell hagyni a megengedett előző szállítmányok jegyzékéből.(4) A zsírsavak metil-észterei (laurát, palmitát, sztearát, oleát), az ecetsav-anhidrid, az ammónium-polifoszfát, a propilén-tetramer, a propil-alkohol és a nátrium-szilikát esetében a rendelkezésre álló adatokra tekintettel az élelmiszerügyi tudományos bizottság értékelése ezen anyagokat megengedett előző szállítmányként elfogadta. Ezért fel kell venni ezen anyagokat a megengedett előző szállítmányok jegyzékébe.(5) Az izodekanol, az izononanol, az izooktanol, a montánviasz, a paraffinviasz és a fehér ásványolajok esetében a rendelkezésre álló adatok elégtelenek voltak a teljes értékeléshez. Az élelmiszerügyi tudományos bizottság véleménye szerint azonban ezen anyagokat ideiglenesen megengedett előző szállítmánynak lehet tekinteni, figyelembe véve, hogy valószínűleg nem genotoxikusak, a tartálytisztítási eljárások során könnyen eltávolíthatók, valamint hogy e tényezők és valószínű hígításuk következtében várhatóan nagyon kevés szermaradvány marad hátra.(6) Az új tudományos adatok alapján ésszerű határidőn belül újra kell értékelni ezen átmenetileg megengedett anyagokat és a mellékletet ennek megfelelően felül kell vizsgálni. Az említett újraértékeléshez szükséges adatokat főként a megfelelő élelmiszeripari vállalkozóknak kell szolgáltatniuk.(7) Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,ELFOGADTA EZT AZ IRÁNYELVET:1. cikkA 96/3/EK irányelv melléklete helyébe ezen irányelv melléklete lép.2. cikkAz izodekanolt, az izononanolt, az izooktanolt, a montánviaszt, a paraffinviaszt és a fehér ásványolajokat újra kell értékelni az új tudományos adatok alapján, és 2006. december 31-ig a mellékletet ennek megfelelően felül kell vizsgálni.3. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2004. június 1-jéig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.4. cikkEz az irányelv az Európai Unió Hivatalos Lapjában való kihirdetését követő huszadik napon lép hatályba.5. cikkEnnek az irányelvnek a tagállamok a címzettjei.Kelt Brüsszelben, 2004. január 15-én.a Bizottság részérőlDavid Byrnea Bizottság tagja[1] HL L 175., 1993.7.19., 1. o.[2] HL L 21., 1996.1.27., 42. o.--------------------------------------------------MELLÉKLET"MELLÉKLETMEGENGEDETT ELŐZŐ SZÁLLÍTMÁNYOK JEGYZÉKEAnyag | CAS-szám |Ecetsav | 64-19-7 |Ecetsav-anhidrid (etán-anhidrid) | 108-24-7 |Aceton (dimetil-keton; 2 – propanon) | 67-64-1 |Savolajok és zsírsav-desztillátumok – növényi olajokból és zsírokból és/vagy azoknak állati zsírokkal és olajokkal vagy tengerihal-zsírokkal és -olajokkal képzett keverékeiből |Ammónium-hidroxid (ammónium-hidrát; ammónia oldat; aqua ammonia) | 1336-21-6 |Ammónium-polifoszfát | 68333-79-9 10124-31-9 |Állati, növényi és tengeri hal eredetű olajok és zsírok (kivéve a kesudióhéj-olajat és a nyers tall-olajat) |Méhviasz (fehér és sárga) | 8006-40-4 8012-89-3 |Benzil-alkohol (csak gyógyszerészeti és reagens tisztaságú) | 100-51-6 |Butil-acetátok (n-; szek-; terc-) | 123-86-4 105-46-4 540-88-5 |Kalcium-klorid-oldat csak akkor megengedett előző szállítmányként, ha az azt közvetlenül előző szállítmány szerepel e jegyzékben, és nem vonatkoznak rá hasonló korlátozások | 10043-52-4 |Kalcium-lignoszulfonát | 8061-52-7 |Kandelilla-viasz | 8006-44-8 |Karnauba-viasz (Brazil viasz) | 8015-86-9 |Ciklohexán (hexametilén; hexanaftol; hexahidro-benzol) | 110-82-7 |Epoxidált szójaolaj (minimum 7 % – maximum 8 % etilén-oxid kötésű oxigénnel) | 8013-07-8 |Etanol (etil-alkohol;) | 64-17-5 |Etil-acetát (ecetéter, ecetészter, ecetnafta) | 141-78-6 |2-etil-hexanol (2-etil-hexil-alkohol) | 104-76-7 |Zsírsavak: |Arachinsav (eikozánsav) | 506-30-9 |Behénsav (dokozánsav) | 112-85-6 |Vajsav (n-vajsav, butánsav, etil-ecetsav, propil-hangyasav) | 107-92-6 |Kaprinsav (n-dekánsav) | 334-48-5 |Kapronsav (n-hexánsav) | 142-62-1 |Kaprilsav (n-oktánsav) | 124-07-2 |Erukasav (cisz-13-dokozénsav) | 112-86-7 |Heptánsav (n-heptánsav) | 111-14-8 |Laurinsav (n-dodekánsav) | 143-07-7 |Lauronsav (dodekánsav) | 4998-71-4 |Linolsav (9,12-oktadekadién-sav) | 60-33-3 |Linolénsav (9,12,15-oktadekatrién-sav) | 463-40-1 |Mirisztinsav (n-tetradekánsav) | 544-63-8 |Mirisztoleinsav (tetradekénsav) | 544-64-9 |Olajsav (n-oktadekán-sav) | 112-80-1 |Palmitinsav (n-hexadekánsav) | 57-10-3 |Palmitolénsav (cisz-9-hexadekán-sav) | 373-49-9 |Pelargonsav (n-nonánsav) | 112-05-0 |Ricinolsav (cisz-12-hidroxi-oktadek-9-én-sav; ricinusolajsav) | 141-22-0 |Sztearinsav (n-oktadekánsav) | 57-11-4 |Valeriánsav (n-pentánsav; valeriánsav) | 109-52-4 |Zsíralkoholok: |Butil-alkohol (1-butanol; butil-alkohol) | 71-36-3 |Hexanol (1-hexanol, hexil-alkohol) | 111-27-3 |Oktanol (1-n-oktanol; heptil-karbinol) | 111-87-5 |Cetil-alkohol (C 16 alkohol; 1-hexadekanol; palmitil-alkohol; n-primer hexadecil-alkohol) | 36653-82-4 |Decil-alkohol (1-dekanol) | 112-30-1 |Heptanol (1-heptanol, heptil-alkohol) | 111-70-6 |Lauril-alkohol (n-dodekanol, dodecil-alkohol) | 112-53-8 |Mirisztil-alkohol (1-tetradekanol, tetradekanol) | 112-72-1 |Nonil-alkohol (1-nonanol; pelargon-alkohol; oktil-karbinol) | 143-08-8 |Oleil-alkohol (oktadekénol) | 143-28-2 |Sztearil-alkohol (1-oktadekanol) | 112-92-5 |Tridecil-alkohol (1-tridekanol) | 27458-92-0 112-70-9 |Zsíralkohol-keverékek: |Lauril-mirisztil-alkohol – (C12-C14) | |Cetil-sztearil-alkohol – (C16-C18) | |Zsírsavészterek – bármely olyan észter, amely a fent felsorolt zsírsavaknak a fent felsorolt zsíralkoholokkal való kombinációjából keletkezik. Például butil-mirisztrát, oleil-palmitát és cetil-sztearát |Zsírsav-metilészterek: |Metil-laurát (metil-dodekanoát) | 111-82-0 |Metil-palmitát (metil-hexadekanoát) | 112-39-0 |Metil-sztearát (metil -oktadekanoát) | 112-61-8 |Metil-oleát (metil-oktadekanoát) | 112-62-9 |Hangyasav (metánsav; hidrogén-karboxil-sav) | 64-18-6 |Glicerin (glicerinalkohol; glicerin) | 56-81-5 |Glikolok: |Butándiol |1,3-butándiol (1,3-butilén-glikol) | 107-88-0 |1,4-butándiol (1,4-butilén-glikol) | 110-63-4 |Polipropilén-glikol (400 fölötti molekulasúlyú) | 25322-69-4 |Propilén-glikol (1,2-propilén-glikol; 1,2-propándiol; 1,2-dihidroxi-propán; monopropilén-glikol (MPG); metil-glikol) | 57-55-6 |1,3-propilén-glikol – (trimetilén-glikol, 1,3-propándiol) | 504-63-2 |n-Heptán | 142-82-5 |n-Hexán (technikai tisztaságú) | 110-54-3 64742-49-0 |Izobutil-acetát | 110-19-0 |Izodekanol (izodecil-alkohol) | 25339-17-7 |Izononanol (izononil-alkohol) | 27458-94-2 |Izooktanol (izooktil-alkohol) | 26952-21-6 |Izopropanol (izopropil-alkohol; IPA) | 67-63-0 |Limonén (dipentén) | 138-86-3 |Magnézium-klorid oldat | 7786-30-3 |Metanol (metil-alkohol) | 67-56-1 |Metil-etil-keton (2-butanon) | 78-93-3 |Metil-izobutil-keton (4-metil-2-pentanon;) | 108-10-1 |Metil-tercierbutil-éter (MTBE) | 1634-04-4 |Melasz | 57-50-1 |Montánviasz | 8002-53-7 |Paraffinviasz | 8002-74-2 63231-60-7 |Pentán | 109-66-0 |Foszforsav (ortofoszforsav) | 7664-38-2 |Ivóvíz csak akkor megengedett előző szállítmányként, ha az azt közvetlenül előző szállítmány szerepel e jegyzékben, és nem vonatkoznak arra hasonló korlátozások |Kálium-hidroxid (kálilúg) csak akkor megengedett előző szállítmányként, ha az azt közvetlenül előző szállítmány szerepel e jegyzékben, és nem vonatkoznak arra hasonló korlátozások | 1310-58-3 |n-Propil-acetát | 109-60-4 |Propilén tetramer | 6842-15-5 |Propil-alkohol (propán-1-ol; 1-propanol) | 71-23-8 |Nátrium-hidroxid (marószóda, lúg) csak akkor megengedett előző szállítmányként, ha az azt közvetlenül előző szállítmány szerepel e jegyzékben, és nem vonatkoznak arra hasonló korlátozások | 1310-73-2 |Szilícium-dioxid (mikroszilika) | 7631-86-9 |Nátrium-szilikát (vízüveg) | 1344-09-8 |Szorbitol (D-szorbitol; hexahidro-alkohol; D-szorbit) | 50-70-4 |Kénsav | 7664-93-9 |Karbamid-ammonia-nitrát oldat (UAN) |Borseprő (vinasz, vinaccia, borkőüledék, vini, argil-agyag, arcilla-agyag, weinstein, nyers borkőpép, nyers kálium-bitartarát) | 868-14-4 |Fehér ásványolajok | 8042-47-5 |"--------------------------------------------------